Свят | САЩ ще договорят търговски сделки с ЕС, Великобритания и Япония - Капитал
17 окт 2018, 15:45, 4009 прочитания
САЩ възнамеряват да договорят три отделни търговски сделки с ЕС, Великобритания и Япония. Започването на преговорите може да отнеме няколко месеца, пише ВВС.
"Ще продължим да разширяваме американските инвестиции и търговия, като договорим търговски споразумения с ЕС, Великобритания и Япония. Решени сме да завършим тези преговори с навременни и значителни резултати за американските работници, фермери и бизнеси", заявява постоянният търговски представител на САЩ Робърт Лайтхайзър.
"Свободна, справедлива и реципрочна търговия"
Тези планове се случват на фона на търговската война между Вашингтон и Пекин и са част от усилията на американския президент Доналд Тръмп да промени глобалните търговски практики в подкрепа на визията му за "Америка на първо място".
Според Лайтхайзър САЩ ще започнат преговорите с Япония "когато най-скоро е приложимо, но не и по-рано от 90 дни от деня на това обявление". На преговорите с Великобритания ще бъде дадено начало, "когато страната е готова", след като напусне ЕС през март 2019 г., като целта е "да се вземат предвид както митническите, така и немитническите бариери и да се постигне свободна, справедлива и реципрочна търговия".
Добра новина за Лондон
Обединеното кралство се опитва да разшири търговските си сътрудничества след Brexit и сега приветства американските планове. "Лондон приветства потвърждението на администрацията на САЩ, че възнамерява да започне преговори за споразумение за свободна търговия с Великобритания, след като напуснем ЕС", посочва британски правителствен представител. Обединеното кралство не може да договаря търговски сделки, докато не излезе официално от ЕС, но американско-британска работна група вече подготвя почвата за бъдещо споразумение.
Тръмп предпочита двустранни пред многостранни сделки, което е част от протекционистките практики в търговията, които предприе, откакто дойде на власт. Неговата търговска война с Китай продължава да ескалира, като компаниите вече чувстват негативните последици, а икономистите прогнозират, че това ще се отрази на глобалния растеж.
Увеличаваща се група хора от Хондурас, Гватемала и Ел Салвадор наближава границите на страната
Нова клауза в USMCA задължава уведомяване при търговски преговори с "непазарни икономики", което се тълкува като ограничения срещу Китай
Етикети: Великобритания Доналд Тръмп ЕС САЩ търговско споразумение Япония
29 мар 2020, 948 прочитания
29 мар 2020, 1215 прочитания
29 мар 2020, 3601 прочитания
29 мар 2020, 3465 прочитания
29 мар 2020, 2902 прочитания
29 мар 2020, 1394 прочитания
29 мар 2020, 1274 прочитания